Den norske finalen var preget av en del krøll både før og under sending. Opprinnelig skulle Ivar Dyrhaug være programleder, men han måtte trekke seg kort tid før finalen på grunn av influensa. I stedet steppet Tande-P. inn, men også han ble syk rett før finalen og måtte lede programmet nærmest uten stemme og i feberrus. Det var også flere tekniske feil under sendingen, og Penthouse Playboys måtte framføre sin sang på nytt da strømmen plutselig gikk midt under gruppas framføring. Også under telefonavstemningen ble det problemer, og hoveddelen av seerne fikk ikke stemt.